માણેકચોક ચોક્સી મહાજનના પૂર્વ પ્રેસિડેન્ટ હર્ષવર્ધન ચોક્સીએ જણાવ્યું હતું કે આંતરરાષ્ટ્રીય બજારમાં સોનામાં ભલે નરમાઇ તરફી ચાલ જોવા મળી રહી હોય, પરંતુ સ્થાનિક બજારમાં ડોલર સામે રૂપિયાની નરમાઇની અસરે સ્થાનિક બજારમાં ઊંચી આયાત પડતરના પગલે સોનાના ભાવમાં ટૂંકા ગાળા માટે ૨૫,૦૦૦થી નીચે જાય તેવી શક્યતા હાલ ખૂબ ઓછી જોવા મળી રહી છે. તેમણે વધુમાં જણાવ્યું હતું કે આયાત ડ્યૂટી રેટ ૧૦ ટકા જેટલા ઊંચા છે. જો સરકાર દ્વારા તેમાં ઘટાડો થાય તો સ્થાનિક બજારમાં સોનાના ભાવમાં સીધા ઘટાડાની અસર જોવાય તેવી શક્યતા છે.